### 2.     Orientering om budgetopfølgning Teknik- og Miljøudvalget pr. 31. december 2020

**Åbent**

Sagsnr.: 326-2020-6265        J.nr.: 00.30.14           Dokumentnr.:
326-2021-23051

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 31. december
2020. Dispositionsregnskaberne viser et samlet forventet mindreforbrug på 10,3
mio. kr. (sidste måned et forventet mindreforbrug på 4,8 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nogle partnerskabsholdere
vurderes at have øget risiko for at få merforbrug, eller for at deres
budgetopfølgning bliver for upræcis, hvorfor de følges tæt og har høj prioritet
i forhold til konsulentstøtte og controlling.

På grund af situationen med Corona/Covid-19 er der på en
række punkter væsentligt øget usikkerhed i forhold til udgiftsniveauet.

*Plan, Byg og Miljø:*

Der forventes et mindreforbrug på området på 0,9 mio. kr.
(sidste måned et forventet merforbrug på 1,0 mio. kr.).

Mindreforbruget består af, at Natur og Miljø har disponeret
med, at opsparede midler fra 2019 på 1,6 mio. kr. til indsatsplaner *ikke*
anvendes i 2020 (sidste måned et forventet mindreforbrug på 1,6 mio.kr.), at
der mangler endelig faktura vedrørende flextur og at opgaver på Natur- og
vandløbsområdet er udskudt til 2021. Modsvarende forvente færgeområdet et
merforbrug på 1,7 mio. kr. ved årets udgang (sidste måned et forventet
merforbrug på 3,0 mio. kr.). På færgeområdet skyldes ændringen primært en
teknisk forskydning vedr. moms.

*Vej, Ejendom og Affald, ekskl. brugerfinansieret område*

Der forventes et mindreforbrug på området på 4,6 mio. kr.
(sidste måned et forventet mindreforbrug på 2,9 mio. kr.).

Der forventes et merforbrug i 2020 på Entreprenørafdelingen
på 2,6 mio. kr. (sidste måned et forventet merforbrug på 3,7 mio. kr.)
Merforbruget skyldes primært, at det vurderes, at merforbruget på 2,4 mio. kr.
fra 2019 ikke kan indhentes fuldt ud i 2020, samt at der er foretaget en større
investering i en maskine til pesticidfri ukrudtsbekæmpelse, som forventes
afviklet over en 5-årig periode, svarende til et merforbrug ved udgangen af
2020 på 1,5 mio. kr. Forskellen fra sidste måned skyldes et forbedret
regnskabsresultat på baggrund af salg af flere timer i årets sidste måneder end
tidligere forudsat, hvilket betyder at merforbruget fra 2019 afvikles hurtigere
end forventet.

Der forventes et mindreforbrug på vintertjenesten med 6,3
mio. kr. grundet en mild vinter både i første del af 2020 og i slutningen af
2020 (sidste måned et forventet mindreforbrug på 4,0 mio. kr.).

Der forventes et mindreforbrug på Ejendomme på 0,4 mio. kr.
(sidste måned et forventet mindreforbrug på 0,3 mio. kr.)

På vej- og parkområdet forventes en mindreudgift på 0,3 mio.
kr. (sidste måned en forventet mindreudgift på 2,0 mio. kr.) som primært
vedrører gadebelysning, hvor der er uforbrugte midler, der forventes overført
og anvendt i 2021. Ændringen skyldes alene forskydninger i afregningen hen over
årsskiftet.

*Vej, Ejendom og Affald, brugerfinansieret område*

Der forventes et merforbrug på 3,4 mio. kr. (sidste måned et
forventet merforbrug på 5,4 mio. kr.).

Der har været udbud af køb af nye beholdere til papir/karton
og plast/metal. Det har vist sig, at der blev tale om en merudgift på 4,4 mio.
kr. i forhold til skønnet, der blev indarbejdet i budget 2020. Derudover
forventes en merudgift på 1,0 mio. kr. til informationskampagne, samt øgede
udgifter i forbindelse med udarbejdelse af kørelister til udbringning af de nye
beholdere. Forskellen fra sidste måned skyldes mindreudgift til
vandledningsbidrag vedrørende perkolatbassin.

*Teknisk tillægsbevilling*

På kommunalbestyrelsens møde den 25. november 2020 blev der
i forbindelse med budgetopfølgningen pr. 30. september 2020 givet en teknisk
tillægsbevilling på 8,3 mio. kr. for at sikre bevillingsmæssig dækning af alle
forventede udgifter på det tekniske område.

*Serviceudgifter*

I aftalen mellem regeringen og KL om kommunernes økonomi i
2020 er der sat en ramme for kommunernes samlede udgifter til service.
Måltallet for, om Kalundborg Kommune overholder sin del af aftalen, er det
oprindeligt vedtagne budget til service. I forhold til de oprindeligt
budgetterede serviceudgifter på Teknik- og Miljøudvalgets område forventes et
mindreforbrug på 15,8 mio. kr. (sidste måned et forventet mindreforbrug på 12,3
mio. kr.) som samlet set skyldes mindreforbrug vedrørende vintertjeneste.

*Udvalgets anlæg*

På Teknik- og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et mindreforbrug i 2020 på 61,4 mio. kr. (sidste måned et forventet
mindreforbrug på 55,1 mio. kr.) Der forventes overført 62,6 mio. kr. (sidste
måned en forventet overførsel på 58,8 mio. kr.) til udførelse i 2021 og
efterfølgende år, og der forventes et merforbrug på 1,2 mio. kr. (sidste måned
et forventet merforbrug på 0,7 mio. kr.).

Mindreforbruget i 2020 på 61,4 mio. kr. er specificeret på
de enkelte anlægsprojekter i vedlagte bilag.

**Økonomiske konsekvenser**

På driftssiden viser dispositionsregnskaberne et samlet
forventet mindreforbrug for Teknik- og Miljøudvalgets område på 10,3 mio. kr. (sidste
måned et forventet merforbrug på 4,8 mio. kr.).

I forhold til de oprindeligt budgetterede serviceudgifter på
udvalgets område forventes et mindreforbrug på 15,8 mio. kr. (sidste måned et
forventet mindreforbrug på 12,3 mio. kr.).

På anlægssiden viser budgetopfølgningen, at der, ud fra en
overordnet ledelsesvurdering, forventes et mindreforbrug i 2020 på 61,4 mio.
kr. (sidste måned et forventet mindreforbrug på 55,1 mio. kr.) på udvalgets
område. Der forventes overført og forbrugt 62,6 mio. kr. i kommende år (sidste
måned en forventet overførsel på 55,8 mio. kr.).

**Bilag**

|  |  |
| --- | --- |
| Månedsrapport Teknik og Miljøudvalget pr. 31. december 2020 | 326-2021-23066 |